**Halinspektørforeningen område 5**

**Referat fra områdemøde**

**Haraldslund/Aalborg Stadion/Portland Park**

 **19. september - 2019 kl. 09.00.**

**Dagsorden:**

1. **Velkomst og gennemgang** af dagsorden og dagens program ved Jan Frederiksen
2. **Lars Poulsen og Rasmus** fra Unisport/Virklund orienterede om nye produkter i markedet, specielt var der stor interesse for deres oplæg på etablering af Padeltennis baner, materiale er videresendt til foreningens medlemmer i Område 5
3. **Nyt fra HI:** Vores Formand Henrik orienterede om bl.a. sekretariatsfællesskab med 2 andre foreninger. Om større synlighed i områderne, med bl.a. et årligt besøg i alle områder. Hvordan vi rekrutterer flere medlemmer, var også et aktuelt tema som blev drøftet. Henrik orienterede bredt vedrørende hvordan han så HI fremover. Tak til Henrik for gode indlæg.
4. **Valg til områdeledelsen:** så var der larmende tavshed, vi fik desværre ikke valgt nye ind. Jeg prøver igen ved næste møde.
5. **Bordet rundt:** **Ideer og aktiviteter** **– hvad sker der ude i jeres Center?:** der var gode og korte, samt enkelte lange præsentationer fra de fremmødte anlæg. Det er altid spændende at høre hvad som sker rundt i det store område 5.
6. **Næste møde - dato og sted**: der er ikke besluttet hvor næste møde afholdes, så byd gerne ind. Det bliver sandsynligvis i foråret 2020
7. **Rundvisning:** Efter mødet var der Rundvisninger i Haraldslund og på Aalborg Stadion, samt i diverse lounges, skyboxe og haller, og i de nye omklædningsrum til Superliga.

**Herefter tid til en herlig frokostbuffet i øverste Lounge med dejlig udsigt, som var sponseret af Unisport.**

**Tak til alle ca. 17 fremmødte (alt for få)**

**Med venlig hilsen**

**Områdeformand**

**Jan Frederiksen**